Allir fastráðnir starfsmenn Ölgerðarinnar fá hlutabréf í fyrirtækinu að gjöf sem samtals nema um 0,6% af andvirði fyrirtækisins, en stefnt er að skráningu þess í Kauphöllinni í næsta mánuði. Forstjóri fyrirtækisins segir að með þessu sé verið að verðlauna starfsfólk fyrir mikið álag.
Í tilefni af skráningu Ölgerðarinnar á aðallista Kauphallarinnar ákvað fyrirtækið að gefa hlutabréf í fyrirtækinu. Þetta er háð starfsaldri og þeir sem hafa starfað í 5 ár eða lengur fá 500.000 að markaðsvirði. En aðrir starfsmenn? Allir sem voru fastráðnir og á launaskrá hjá okkur 30. apríl síðastliðinn fá hlut, þeir sem hafa starfað 0-12 mánuði 212.000 krónur. Og þetta er þakklætisvottur getum við sagt fyrir mikið álag út af covid-19.
Segir Andri Þór Guðmundsson forstjóri Ölgerðarinnar.
Hann segir að um sé að ræða 350 starfsmenn og að þetta sé háð því að af skráningu verði.
En auðvitað eru yfirgnæfandi líkur á að svo verði.
Fer þetta eitthvað eftir störfum fólks? Neinei, það er jafnt á alla, að sjálfsögðu.
Eru einhver skilyrði um að eiga bréfin í einhvern tiltekinn tíma? Það eru skilyrði um að selja ekki innan 3ja mánaða.
Hver voru viðbrögð starfsfólks við þessari gjöf? Ég held að þau hafi verið afskaplega góð.
Starfsfólk Ölgerðarinnar fær hlutabréf í fyrirtækinu að gjöf, en fyrirtækið verður skráð í Kauphöllina í næsta mánuði. 